VILKÅR VED TILSAGN

1. **Tilskuddsmottaker må innen 3 uker bekrefte, på vedlagt akseptskjema, at vilkår er forstått og akseptert. Dersom akseptskjema ikke mottas innen fristen faller tilbud om finansiering bort.**
2. Prosjektet må gjennomføres i tråd med tilskuddsbrevet og det som er opplyst i søknaden.
3. Det skal føres eget regnskap for prosjektet, som er satt opp slik at det kan sammenlignes med budsjettpostene i tilskuddsbrevet. Godkjent egeninnsats skal dokumenteres med timelister.
4. Tilskuddsmottaker må opplyse dersom det gjøres prosjektendringer i forhold til tilskuddsbrevet. **Endringer i forhold til det som er opplyst i søknaden skal ikke iverksettes før styret for «Blått undervisningsfond» har samtykket skriftlig**. Dersom arbeidet ikke blir utført i forutsatt omfang, eller til oppgitt kostnad, vil tilskuddet bli tilsvarende redusert.
5. **Profilering:**Ved omtale av prosjektet skal det opplyses om at Troms og Finnmark fylkeskommune v/“Blått undervisningsfond” har støttet prosjektet. Fylkeskommunens logo skal synliggjøres i prosjektets presentasjonsmateriell mv. Grafisk datafil med logo finnes på tffk.no - logoer.
6. **Dersom anmodning om sluttutbetaling ikke er mottatt innen**gitt tidsfrist i tilsagnsbrevet **vil tilskuddet bli trukket tilbake.**Styret for «Blått undervisningsfond» kan etter søknad forlenge tilsagnets gyldighet med inntil 1 år, forutsatt at begrunnet søknad om forlengelse er sendt før tilsagnets sluttdato

**Utbetaling og rapportering:**

1. **Delutbetaling.** Inntil 75 % av tilskuddet kan delutbetales. Forskuddsbetaling av fremtidige kostnader må omsøkes særskilt.
2. **Sluttutbetaling**skal inneholde skriftlig rapport og regnskap. Utbetaling beregnes på bakgrunn av finansieringsandel (%) og medgåtte prosjektkostnader. Revidert og revisorbekreftet prosjektregnskap kreves for tilskudd over 200.000 kr, unntatt fra dette er:
3. Ikke revisjonspliktige tilskuddsmottakere, kan få regnskapet bekreftet av autorisert regnskapsfører.
4. Institusjoner underlagt Riksrevisjon er unntatt revisjonsplikt.

Regnskapsattestasjon skal inneholde følgende kontrollhandlinger:

1. Kontroll av at det er ført timer for egeninnsats i prosjektet, og at oppgitte kostnader tilhører prosjektet.
2. Kontroll av at kostnader er påløpt innenfor prosjektperioden angitt i tilsagnet, totalbeløp oppgis.
3. Eventuelle avvik fra budsjetterte hovedposter godkjent av Troms og Finnmark fylkeskommune skal kommenteres.

**Reduksjon av tilskudd og krav om tilbakebetaling av midler:**

1. Tilskuddet kan bli redusert eller krevd tilbakebetalt, helt eller delvis, ved brudd på tilskuddsvilkår eller om tilskuddsmottaker ikke rapporterer i henhold til andre særvilkår som kommer frem av tilsagnsbrevet.
2. Tiltaket må ikke igangsettes før det er fullfinansiert.